Бэшорэ Хьэмид Тохьид и къуэр
И ныбжьыр илъэс 55-м иту 2014 гъэм мэлыжьыхьым и 22-м игъуэ нэмысу дунейм ехыжащ КъБР-м и Парламентым и IV хэхыгъуэм и депутат, Законым тетынымкIэ, хабзэр хъумэнымкIэ, жы- лагъуэ шынагъуэншагъэм- кIэ комитетым и унафэщI Бэшорэ Хьэмид Тохьид и къуэр.
Бэшорэ Хьэмид Къэбэрдей-Балъкъэр Республикэм щыщ Къэрэгъэш къуажэм 1959 гъэм къыщалъхуащ. Хабзэхъумэ органхэм лэжьэн щыщIидзащ, Къэбэрдей-Балъкъэр Республикэм къэрал кIуэцI IуэхухэмкIэ и органхэм, налог полицэм и органхэм, наркотикхэр зэрызэблагъэкIым кIэлъыплъынымкIэ органхэм къулыкъу зэмылIэужьыгъуэхэр щиIыгъащ. «Къэбэрдей-Балъкъэр Республикэм щIыхь зиIэ и юрист» цIэр къыфIащащ. Урысей Федерацэм и Федеральнэ Зэхуэсым и Къэрал Думэм и ЩIыхь тхылъыр, Урысей Федерацэм и Федеральнэ Зэхуэсым ФедерацэмкIэ и Советым и ЩIыхь тхылъыр, Къэбэрдей-Балъкъэр Республикэм и Правительствэм и ЩIыхь тхылъыр къратащ, Къэбэрдей-Балъкъэр Республикэм и Президентым и ФIыщIэ тхылъыр, апхуэдэу Афганистаным щызэуахэм я Урысей зэгухьэныгъэм «Бгъэдэлъ фIыщIэм папщIэ» и орденыр къыхуагъэфэщащ.
Бэшорэ Хьэмид егугъуныгъэ зыхэлъ, Iуэхум фIыуэ хэзыщIыкI унафэщIу, псапащIэ цIэрыIуэу икIи гущIэгъу зыхэлъ цIыхуу республикэм къыщацIыхуу щытащ. Бэшорэ Хьэмид и гуапагъэмрэ абы зэфIигъэкIа IуэхуфIхэмрэ ар зыцIыхуу щыта псоми ягу къинэнщ.
КIуэкIуэ Ю. А., Чеченов А. А., Храмов К. К., Вербицкий А. И., Битокъу В. М., Алътуд Ю. Къ., Бозий Н. М., Говоров С. А., Жаным Р. М., Марьяш Е. И., Саенкэ Т. В., Уянаев К. Хь.- М., Фырэ Р. Б., Хьэжу В. Ш.
